laion/Wikipedia-Exotic huggingface dataset:
פינינפארינה

קרוצריה פינינפארינה (באיטלקית: Carrozzeria Pininfarina; מוכרת בקיצור "פינינפארינה") היא חברה לבניית מרכבים ומכוניות מיוחדות מטורינו, איטליה. החברה נוסדה על ידי המעצב המפורסם בטיסטה ״פינין״ פארינה ונוהלה לאחר מכן על ידי בנו, סרג'ו ובהמשך על ידי נכדיו: בתחילה – אנדראה ולאחר מותו – פאולו. רנצו קרלי ששימש כמנהל הכללי מ-1958 ועד 1977 תרם רבות להפיכתה מחברה קטנה במתכונת של סדנה זעירה לעיצוב מכוניות במהדורה מוגבלת לחברה המעסיקה אלפי עובדים. החברה נחשבת לחברת עיצוב רכב ובניית מכוניות קונספט החשובה בעולם. יצרני רכב רבים עובדים עם פינינפארינה, ובהם: פרארי, מזראטי, קדילאק, אלפא רומיאו, פיאט, וולוו ולנצ'יה, רימאק אוטומובילי גם הפיג'ו 406 קופה עוצבה בפינינפארינה. בשנת 2006 נבנתה לראשונה מכונית פינינפארינה מחוץ לאיטליה, זו היא הוולוו C70. וולוו ופינינפארינה הקימו חברה משותפת בשוודיה לשם כך. דגם הקונספט אלפא רומיאו 2אטואוטנטה נבנה בשנת 2010 כמחווה לציון יום השנה ה-80 של "פינינפארינה" (אוטנטה באיטלקית פירושו 80) ואת המאה של היצרנית אלפא רומיאו (נוסדה ב-1910). זהו גם מחווה לדגם אלפא רומיאו ספיידר ("Duetto" או "alfaduetto" מציין את הכינוי לדגם "אלפא רומיאו ספיידר"). בטיסטה פינינפארינה (מקים ומעצב החברה) מדיה וקבצים בנושא פינינפארינה בוויקישיתוף אתר האינטרנט הרשמי של פינינפארינה (באיטלקית ובאנגלית) פינינפארינה, ברשת החברתית פייסבוק פינינפארינה, ברשת החברתית אקס (טוויטר) פינינפארינה, ברשת החברתית אינסטגרם פינינפארינה, ברשת החברתית LinkedIn פינינפארינה, סרטונים בערוץ היוטיוב רן סגל, ‏למעריצים עשירים: באטמן הגיע לפינינפארינה, באתר ערוץ הספורט, 1 במאי 2024 Renzo Carli, באתר חברת פינינפארינה אלפא רומיאו duetto ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
Miracle (אלבום של סלין דיון)

Miracle (בעברית: נס) הוא אלבום האולפן העשרים ואחד של הזמרת הקנדית סלין דיון. האלבום הוא אלבום קונספט, בו משתתפת הצלמת אן גדס. האלבום יצא לאור ב-11 באוקטובר 2004, על ידי חברות התקליטים קולומביה רקורדס ואפיק רקורדס. עם יציאתו נכנס האלבום אל המקום ה-5 במצעד הבילבורד 200. האלבום הוא חלק מאוסף תקליטורים וספרים עם השירים של דיון שמספקת את פסקול הספר המצויר של גדס כדי לחגוג שמחה של ילודת תינוקות השירים הופקו על דידי דייוויד פוסטר שעבד עם דיון לראשונה מאז 1999. בין השירים באלבום ניתן למצוא גרסאות כיסוי לשירים: "Beautiful Boy" של ג'ון לנון, "What a Wonderful World" של לואי ארמסטרונג, "The First Time Ever I Saw Your Face" של רוברטה פלאק, "Brahms' Lullaby" של יוהנס ברהמס, "If I Could" של ננסי וילסון, "Le loup, la biche et le chevalier (une chanson douce)" של הנרי סלבדור ו-"Baby Close Your Eyes" של קרול וולסמאן. כל שאר השירים הם שירים מקוריים כמו שיר הנושא שנכתב ב-2001 עבור האלבום A New Day Has Come, בעקבות הולדת בנה הבכור של דיון אך השיר לא פורסם באלבום. חלק מהשירים באלבום פורסמו בעבר באלבומים אחרים של דיון כמו גרסת הכיסוי לשיר "Brahms's Lullaby" שהופיעה באלבום חג המולד שלה These Are Special Times, וגרסת הכיסוי לשיר "The First Time Ever I Saw Your Face" שפורסמה באלבום האוסף All the Way... A Decade of Song. בנוסף לכך ביצועים חיים של השירים "If I Could" ו-"What a Wonderful World" הופיעו באלבום ההופעה A New Day... Live in Las Vegas. האלבום זכה להצלחה מזערית כאשר נמכר בסדר גודל של כמיליון עותקים בארצות הברית, שם זכה לתואר הפלטינה. באנגליה נמכר האלבום בכ-100,000 עותקים, ועל כך זכה בתואר הזהב. בשווייץ ובלגיה זכה האלבום לתואר זהב גם כן. בצרפת זכה האלבום להצלחה רבה כאשר נמכר שם בכ-145,000 עותקים. מידע על האלבום Miracle באתר MusicBrainz האלבום Miracle באתר Discogs האלבום Miracle באתר יוטיוב "Celine Dion Chart History". Billboard. נבדק ב-2018-09-14. "Gold & Platinum - RIAA". RIAA (באנגלית אמריקאית). נבדק ב-2018-09-14. X Factor acts dominate charts | News | Music Week, www.musicweek.com (באנגלית) Steffen Hung, Die Offizielle Schweizer Hitparade und Music Community - swisscharts.com, www.swisscharts.com ultratop.be - ULTRATOP BELGIAN CHARTS, ultratop.be "France Album Sales: Celine Dion - Page 22 of 22 - ChartMasters". ChartMasters (באנגלית אמריקאית). 2016-05-25. נבדק ב-2018-09-14. Gold & Platinum, RIAA (באנגלית) ultratop.be - ULTRATOP BELGIAN CHARTS, ultratop.be www.bpi.co.uk X Factor acts dominate charts | News | Music Week, www.musicweek.com Les Certifications, SNEP, ‏2013-11-01 (ארכיון) MJD, France Album Sales: Celine Dion - Page 22 of 22, ChartMasters, ‏2016-05-25 (באנגלית) The Official Swiss Charts and Music Community, www.swisscharts.com Céline Dion | Receipts, ATRL (באנגלית) セリーヌ・ディオン | ソニーミュージック オフィシャルサイト, www.sonymusic.co.jp (ביפנית)
מחלף רשפון – געש

מחלף רשפון-געש הוא מחלף בסמוך לקיבוץ געש המחבר בין נתיבי איילון וכביש החוף. המחלף הוא הצפוני ביותר בכביש איילון ובו מסתיים הכביש. המחלף מאפשר לבאים מכיוון צפון בכביש החוף חיבור ישיר לאיילון דרום, ולכביש 531 מזרחה. כמו כן מאפשר המחלף לבאים מנתיבי איילון צפונה חיבור ישיר לכביש החוף לכיוון צפון. המחלף נפתח בתצורתו הסופית ב-14 בדצמבר 2018. מערבית למחלף ממוקם מרכז קניות "חוצות שפיים". המחלף בנוי בתצורת Y, כאשר התנועה הראשית היא מצפון (כביש 2) למזרח (כביש 20, נתיבי איילון). החיבור בין כביש 2 מצפון וכביש 20 לדרום הוא קרקעי. החיבור בין כביש 20 מדרום אל כביש 2 לצפון הוא באמצעות גשר. מדיה וקבצים בנושא מחלף רשפון – געש בוויקישיתוף ממחר: חיבור מכביש החוף לאיילון דרך 531, באתר ynet, 13 בדצמבר 2018
אוזנן הנגב

אוזנן הנגב (שם מדעי: Plecotus christii) הוא מין של עטלף בסוג אוזנן. הוא נקרא "אוזנן" בגלל אוזניו הענקיות. האוזנן הוא עטלף חרקים הנפוץ בצפון-מזרח אפריקה וארץ ישראל. הוא מצוי בישראל אך נמצא בה בסכנת הכחדה. האוזנן הוא עטלף חרקים גדול יחסית (אך קטן ביחס לעטלפי פירות), משקלו 5.5–8 גרם ואורך האמה שלו 36–42 מילימטר. אוזניו גדולות, פי 2 מאורך הראש, ובעת שינה מתקפלות (זה מקור שם הסוג). הן מחוברות בקרום ובכל אוזן יש צפיר, המסייע לשמיעה. פרוותו אפורה בהירה עם גחון לבן, וזנבו ארוך מן האמה. הכנפיים קצרות ומעוגלות. הוא פעיל בשעות הלילה המאוחרות וצד פרוקי-רגליים כגון עקרבים, עכבישים ונדלים. הוא בעיקר צד על פני הקרקע ועל צמחים נמוכים. את טרפו הוא מאתר באמצעות הקשבה פסיבית לקולות שהם עושים בשעה שהם צועדים על הקרקע. הם משתמשים באיכון הד (אקולוקציה) כדי לנווט. קריאותיהם הן מסוג FM (אפנון תדר), כאשר מנעד התדרים הוא 20–50 קילוהרץ. מבחינת רבייה, ההזדווגות חלה כנראה בסתיו וההמלטה באביב. הנקבות ממליטות במושבות המלטה. הגורים מגיעים לבגרות מינית בגיל שנה וחצי. הוא חי במושבות קטנות במערות, בסמוך לנאות מדבר ומקורות מים. אוזנן הנגב הוא עטלף מדברי. תחום התפוצה של אוזנן הנגב הוא צפון-מזרח אפריקה, מאתיופיה בדרום ולאורך הנילוס, ועד למדבר סיני בצפון. משם הגיע גם לארץ ישראל ותואר על ידי הנרי בייקר טריסטרם. בארץ ישראל הוא נפוץ בנגב ובערבה, וכן במדבר יהודה עד הר חברון. אוזנן הנגב זוהה בעבר כאוזנן אפור אך מחקרים שנערכו בתחילת המאה ה-21 מצאו ששתי האוכלוסיות בישראל הן למעשה שני מינים נפרדים: אוזנן הנגב (Plecotus christii) שחי בדרום הארץ, ואוזנן החרמון (Plecotus macrobullaris), שחי בחרמון ומצפון לישראל. שניהם נמצאים בסכנת הכחדה בישראל. בישראל חיים כמה מאות פרטים של אוזנן הנגב והוא בסכנת הכחדה. פרופ' יורם יום-טוב, הרואים את הקולות: עטלפים - בין מיתוס למציאות, הוצאת מאגנס, רשות הטבע והגנים והחברה להגנת הטבע, ישראל 2018. בעיקר: עמ' 221–223 אוזנן הנגב, באתר ITIS (באנגלית) אוזנן הנגב, באתר NCBI (באנגלית) אוזנן הנגב, באתר האנציקלופדיה של החיים (באנגלית) אוזנן הנגב, באתר GBIF (באנגלית) אוזנן, באתר עמותת מן-השדה מן השדה תמונות של אוזנן אוזנן הנגב באתר הרשימה האדומה של IUCN פרופ' יורם יום-טוב, הרואים את הקולות: עטלפים - בין מיתוס למציאות, הוצאת מאגנס, רשות הטבע והגנים והחברה להגנת הטבע, ישראל 2018. בעיקר: עמ' 221–223 ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
שחור על לבן

האם התכוונתם ל... שחור על לבן (סרט, 1995) (אנ') – סרט בכיכובו של ג'ון טרבולטה שחור על לבן (סרט, 2007) – סרט תעודה ישראלי בבימויו של תומר הימן שחור על לבן (סרט, 2018) – סרטו של ספייק לי
נשמה שלי (שיר של שרית חדד)

"נשמה שלי" הוא סינגל שהוקלט על ידי הזמרת הישראלית שרית חדד. השיר יצא לאור ב-16 באוגוסט 2009, כסינגל הרביעי מתוך אלבומה ה-18 מרוץ החיים, תחת חסותה של חברת התקליטים הד ארצי. השיר הגיע למקום התשיעי במצעד של רשת ג', וה-12 במדיה פורסט. השיר נכתב על ידי צ'ולי זכאי, הולחן על ידי שי ראובני והופק על ידי שי ראובני גם כן. השיר הוא שיר בסגנון הפופ, המשלב בתוכו גם את סגנון המוזיקה המזרחית, אשר אפיין את שאר השירים והסינגלים מתוך האלבום. יוסי חרסונסקי סקר את השיר בחיוביות והעניק לו ציון של שלושה כוכבי זהב מתוך חמישה. הוא הוסיף ואמר עליו כי: "שרית בקולה המסתלסל היפהפה שרה את הטקסט כמו שהיא שרה טקסטים אחרים בז'אנר". הוידאו קליפ המלא שצולם עבור השיר, פורסם לראשונה ביוטיוב ב-26 באוגוסט 2009. בקליפ ניתן לראות את שרת חדד, כשהיא על במה, באמצע הופעה, על גבי רקע של מנדלות המציגות בתוכן צורות וצבעים שונים. נכון ל-11 באוגוסט 2018, מונה הצפיות של הקליפ והאודיו שפורסמו עבור השיר, עומדים על קרוב לחצי מיליון צפיות. סרטון השיר "נשמה שלי" באתר יוטיוב ליאל הגיב, נשמה שלי, באתר יוסמיוסיק אסף נבו, ‏שרית חדד - "נשמה שלי", באתר ‏מאקו‏, 17 באוגוסט 2009 12.11.2009 – פזמונט, באתר pizmonet.co.il גלעד שגב מגדיל את הפער בפסגה, באתר ‏מאקו‏, 3 בספטמבר 2009 SaritHadadOfficial (2011-07-20), שרית חדד - נשמה שלי - Sarit Hadad - Neshama Sheli, נבדק ב-2018-08-13 David Saban - dotbox solutions, שרית חדד - האתר הרשמי | Sarit Hadad - Official Site, באתר www.sarit-hadad.com(הקישור אינו פעיל) "נשמה שלי - יוסמיוסיק". יוסמיוסיק. 2009-08-18. נבדק ב-2018-08-13. SaritHadadOfficial (2010-08-26), נשמה שלי שרית חדד קליפ - Sarit Hadad - My soul - Clip, נבדק ב-2018-08-13
כלכלת סן מרינו

כלכלת סן מרינו נשענת על ענפי התיירות, הבנקאות וייצוא מוצרי קרמיקה, בגדים, בדים, רהיטים, צבעים ויין. מגזר הייצור והפיננסים מהווה יותר ממחצית מהתמ"ג של סן מרינו. רמת התפוקה ורמת החיים לנפש במדינה דומים לאלה של האזורים המשגשגים ביותר באיטליה. כלכלת המדינה הצטמצמה במידה ניכרת מאז 2008, בשל חוסר הביקוש מאיטליה - המהווה כמעט 90% משוק הייצוא והמגזר הפיננסי במדינה. הקשיים במגזר הבנקאי והירידה הניכרת בהכנסות מהמסים הובילו לצמיחה שלילית של תמ"ג המדינה. ממשלת סן מרינו נקטה מאמצים רבים כנגד ההאטה הכלכלית - כולל הענקת אשראי מסובסד לעסקים ברחבי המדינה. סן מרינו אינה מנפיקה ניירות ערך ציבוריים, בעת הצורך, הממשלה מממנת גירעונות על ידי הפחתת פיקדונות בבנקים המרכזיים. המשק במדינה מרוויח מהשקעות זרות בשל מס חברות נמוך יחסית ומיסים נמוכים על הכנסות ריבית. שיעור מס ההכנסה במדינה נמוך מאוד - כשליש מהממוצע באיחוד האירופי. סן מרינו ממשיכה לפעול לקראת כללים פיסקליים עם האיחוד האירופי תחת סטנדרטים בינלאומיים. בחודש ספטמבר 2009, ארגון ה-OECD הסיר את סן מרינו מרשימת מקלטי המס שעדיין לא אימצו באופן מלא את תקני המס הבינלאומיים. בשנת 2010, סן מרינו חתמה על הסכם בדבר החלפת מידע עם מרבית המדינות הגדולות. בשנת 2013, ממשלת סן מרינו חתמה על אמנה בדבר מניעת כפל מס. מדיה וקבצים בנושא כלכלת סן מרינו בוויקישיתוף צרות בסן מרינו: איך נקלעה המדינה הזעירה והעשירה למשבר שמאיים על כלכלתה?, כתבה באתר TheMarker סן מרינו בספר העובדות העולמי (באנגלית) The World Factbook — Central Intelligence Agency, www.cia.gov (באנגלית)
נינה אוסטרם

נינה אסטורם (בשוודית: Nina Åström; נולדה ב-1962) היא זמרת פינית. אסטורם נולדה בקוקולה כאחת משלושה ילדים למשפחה דוברת שוודית, ב-1981 היא סיימה תיכון וב-1986 סיימה תואר בפילולוגיה אנגלית באוניברסיטת טורקו. לאחר שנות נעוריה החלה לכתוב שירים ולהתפתח מבחינה מוזיקלית, ב-1992 הוזמנה לקחת חלק בסמינר אומנים בהולנד ועקב זאת הופיעה כזמרת בתוכנית בטלוויזיה ההולנדית, מפיק התוכנית התרשם מהופעתה של אסטורם והציע לשמש כמנהלה, באותה שנה הוציאה את אלבומה הראשון. בשנת 2000 נבחרה לייצג את פינלנד בתחרות האירוויזיון עם השיר "קצת" וגברה בתחרות הגמר הלאומית בין היתר על להקת נייטוויש. היא נשואה ולה זוג תאומות. בנוסף היא מהווה שגרירה של רצון טוב עבור קרן החירום הבינלאומית של האומות המאוחדות לילדים בעיר הולדתה. מדיה וקבצים בנושא נינה אוסטרם בוויקישיתוף אתר האינטרנט הרשמי של נינה אוסטרם נינה אוסטרם, ברשת החברתית פייסבוק נינה אוסטרם, במסד הנתונים הקולנועיים IMDb (באנגלית) נינה אוסטרם, באתר MusicBrainz (באנגלית) נינה אוסטרם, באתר Discogs (באנגלית) נינה אוסטרם, באתר Songkick (באנגלית)
משה בר בק

הרב משה דב בֶּר הלוי בֶּק (מאוית במקור בער בעק; ג' בסיון ה'תרצ"ד, 17 במאי 1934 – 16 באפריל 2021 ד' באייר ה'תשפ"א) היה מנהיג ארגון נטורי קרתא בארצות הברית. נולד בבודפשט. שרד את שלטון צלב החץ בבונקר בבית דודו ברחוב דובוזי. ב-1948 עלה לארץ ישראל עם אביו. למד בישיבת ויז'ניץ בבני ברק וב-1959 נשא לאישה את ברכה בת זאב (וועלוועל) אייזנבאך מירושלים. על פי עדותו, הכיר אז את נטורי קרתא ואימץ את השקפתם. בשלב מסוים אף החל להתלבש כירושלמי. הוא נמנה עם קבוצת קנאים שפעלה בוויז'ניץ ושהתסיסה נגד ראש הישיבה אז, רבי משה יהושע הגר בטענה שהוא פשרן בנושא הציונות. "הנידחים", כפי שכונו, סולקו מהישיבה ב-1963. בק עזב את מדינת ישראל ב-1970 בגלל התנגדותו לציונות והשתקע במונטריאול. ב-1980 עבר למונסי ופתח שם בית כנסת בשם "בית יהודי" המשמש כמרכז נטורי קרתא בארצות הברית. התבסס כמנהיג הקבוצה באמריקה וכאחד הקולות הקיצוניים ביותר בציבור החרדי. בין היתר, תקף את הרב משה טייטלבוים, האדמו"ר מסאטמר ואת ועד הכשרות של התאחדות הרבנים, בטענה שהם משווקים כבשר חלק בשר בהמות שנמצאה בהן סירכא כחלק ושאישורי חלב ישראל שלהם אינם אמינים. כמו כן, התקומם בעת הפולמוס על הקמת בית-ספר לילדים מפגרים במימון ממשלתי, משום שהמוסד נעדר סממנים דתיים, בהתאם לדרישות החוק. בשנות ה-80 החל להשתתף באופן ישיר בפעילות פלסטינית נגד הציונות. הוא חיבר כמה קונטרסים שבהם הציג את השקפתו, השואבת את עיקריה משיטתו של הרב יואל טייטלבוים המפורטת בספרו ויואל משה אך מוסיפה עליה את דגשיו שלו. בין היתר, כתב כי יש סכנה גדולה לשבת בארץ ישראל, הן סכנה פיזית והן משום שהיושבים בה עלולים להזדהות עם מלכות המינות ולהשתמש ב"לשון הטמאה". כמו כן, בניגוד להרב יואל טייטלבוים, הוא חייב את שיתוף הפעולה עם הפלסטינים נגד הציונים והצהיר כי "יש בכך קידוש ה'". לדבריו מותרת התחברות לצורך תועלת עם נכרים, בניגוד לרשע. לדבריו מדינת ישראל טובחת בפלסטינים ומתאכזרת אליהם ולכן מתקפותיהם נגדה לגיטימיות ומובנות. בק ואנשיו הרבו להשתתף בהפגנות פרו-פלסטיניות מול מוסדות בינלאומיים. עמדותיו עלו לו, בין היתר, בהרחקה גורפת מקריית טאהש ובמוניטין של תמהוני. ב-2006 ביקרו כמה חברי נטורי קרתא המזוהים עמו בוועידת השואה הבינלאומית באיראן, מעשה שעורר גינוי אפילו מבד"ץ העדה החרדית ומחסידי סאטמאר בראשותו של הרב זלמן לייב טייטלבוים הנחשבת כקיצונית יותר ביחסה לציונות. ב-2008 נפגש הוא עצמו עם נשיא איראן מחמוד אחמדינז'אד בניו יורק. נפטר בד' באייר התשפ"א, 16 באפריל 2021. אחיו, הרב אברהם צבי בק, היה אב"ד קהילת "עדת ישראל" במלבורן. ישראל דוד וייס מדיה וקבצים בנושא משה בר בק בוויקישיתוף Accused of anti-Semitism, Ahmadinejad meets Jews. סוכנות AP, ספטמבר 2008. משה דוב בן ישעיה יוסף בעק (1934-2021), דף שער בספרייה הלאומית Auschwitz Memorial Press Conference - Part 1 ביוטיוב. בני בראון, היהדות החרדית והמדינה, כשיהדות פוגשת מדינה, המכון הישראלי לדמוקרטיה, 2015 בנימין בראון, היהדות החרדית והמדינה. מתוך: ידידיה שטרן, קלמן נוימן, כשיהדות פוגשת מדינה, הוצאת המכון הישראלי לדמוקרטיה, תשע"ה. עמ' 163–170.
שגיב דהן

שגיב דהן (נולד ב-1980) הוא קצין בצה"ל המשמש ראש המטה של פיקוד הצפון בדרגת תת-אלוף, קודם לכן שימש כמפקד חטיבה 460 וכמפקד חטיבת שומרון. התגייס לצה"ל ב-1998 ועבר קורס מפקדי טנקים וקורס קציני שריון. שימש מפקד מחלקה ומפקד פלוגה ו' בגדוד 52, והוביל אותה בלחימה ברצועת עזה,[דרושה הבהרה] בה נפצע. לאחר מכן שימש כסגן מפקד גדוד 9. ביוני 2014 הועלה לדרגת סא"ל ומונה למפקד גדוד 52 והוביל אותו בין היתר במבצע צוק איתן. על פעילותו במבצע, הגדוד עוטר בצל"ש אלוף. לאחר מכן, שימש קצין אג"ם של אוגדת איו"ש. בשנים 2018–2020 פיקד על חטיבת שומרון. ביולי 2021 מונה למפקד חטיבה 460, ובמאי 2023 סיים את תפקידו. ב- 1 במאי 2023 הועלה לדרגת תת-אלוף וב 17 במאי 2023 החל בתפקידו כראש מטה פיקוד הצפון. דהן נשוי ואב לשלוש בנות. בוגר המכללה לפיקוד טקטי, בעל תואר שני במנהל עסקים מאוניברסיטת בן-גוריון בנגב, ובעל תואר שני מהאוניברסיטה לביטחון לאומי בארצות הברית. לאחר שאשתו ילדה את בתם ונזקקה למנות דם רבות עקב סיבוך בלידה, יזם יחד עם מועצה אזורית שומרון יום התרמת דם ב-6 באוקטובר 2019 בחטיבת שומרון, במטרה לשבור שיא ישראלי של תרומות דם ביום אחד, ולהעלות את הנושא לתודעה ציבורית. בהתרמה נשבר השיא שעמד עד אז על 780 מנות דם – 1,551 מנות דם. אמיר בוחבוט, חדשות - שטח צבאי nrg - כשגולני מחאו כפיים לשריון, באתר nrg, ‏17 באוגוסט 2007 חנן גרינברג, שריונרים בגולן: מה שלא עשינו בלבנון נעשה בעזה, במדור "פנאי פלוס" באתר ynet‏, 25 בינואר 2008 סא"ל שגיב דהן, "הגדוד הפך למכונת מלחמה משומנת", באתר ערוץ 7, ‏11 באוגוסט 2017 השומרון מתגייס: 1551 מנות דם נתרמו ביום אחד, באתר כיפה, 7 באוקטובר 2019 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
סרט מפלצות

סרט מפלצות הוא תת-סוגה קולנועית מסוגת סרט אסונות או סרט אימה בהם האנטגוניסטים הראשיים הם מפלצות המאיימים על בני אדם, לעיתים כאשר הם עצומים בצורה לא נורמלית. עם זאת עקב טבעם החייתי הם אינם מעוררים סלידה ממעשיהם כמו לאנטגוניסטים אחרים ובכמה סרטים הם אף הפכו לפרוטגוניסטים (למשל בחלק מסרטי קינג קונג). כיום המפלצות נוצרות באמצעות תוכנת Computer-generated Imagery כשבעבר הציגו אותם בעזרת בובות גדולות, אנימציית סטופ מושן או מסיכות גדולות. סרטים מסוגה זו יכולים להיכלל בנוסף על אימה ואסון עם סוגות הרפתקאות, מדע בדיוני ואף קומדיה. הם מבוססים בחלקם הגדול על סיפורים ועל פולקלורים של תרבויות שונות. בחלק מהסרטים המפלצות בעלות כוח על-טבעי או שהם מגיעות מכוכב אחר. באחרות הם נוצרו או קיבלו כוח בידי טעויות אנוש והחיות המשתחררות מאיימים על עתיד האנושות. במרבית סרטים אלה נראים אנשים הנאבקים יחדיו, לעיתים בצבאות גדולים, נגד מפלצת כוחנית גדולה או יותר ובמקרים רבים מובסים למפלצת. סרטים אלה בולטים בעיקר ביפן בסרטים מסוג קאייג'ו, שהמפלצת המפורסמת בהם היא הגודזילה - מפלצת דמוית-דינוזאור (בעל מראה שגוי מדעית) בגובה של מעל 50 מטר, יכולה לשרוד פצצת אטום ותוקפת אנשים בעזרת נשיפת אנרגיה קטלנית. במרבית הסרטים הראשונים הגודזילה נחשבת לאויבת האנושות ומנסה להשמידם, אך לאט לאט היא הפכה לאייקון תרבותי ביפן ונעשו מספר סרטים, בייחוד סרטי לג'נדרי, בהם מציגים את גודזילה כמפלצת השומרת על הסדר הטבעי ממפלצות אחרות. הסרט הראשון שנעשה בסוגה זו היה הגולם: כיצד הוא בא לעולם בשנת 1920, סרט אימה שבמרכזו דמות גולם שיוצא משליטה ואחריו נעשו מספר סרטי מפלצות שונות של סוגת אימה. ב-1933 יצא הסרט קינג קונג, בו קבוצת ספנים והרפתקנים נקלעים לאי מסתורי ומוצאים עליו יצורים טורפים מוזרים ובראשם גורילה ענקית הקרויה קינג קונג. הגורילה מתאהבת בבחורה שנקלעה אליה ותוקפת את החבורה שלה אך אנשי הספינה מצליחים לגבור עליו ולהוביל אותו לעבר ניו יורק. קינג קונג משתחרר וזורע הרס בעיר עד שיורים בו למוות. הסרט שזרע הצלחה הוביל למגוון סרטים נוספים דומים, בחלקם קינג קונג נלחם בגודזילה. סרטי מפלצות בולטים שיצאו לאורך השנים כוללים את: דרקולה, פרנקנשטיין, המומיה, טרנטולה, מלתעות של סטיבן ספילברג, סדרת הסרטים המצליחים פארק היורה וסרטי דינוזאורים נוספים. "דרקולה", 1931. "פרנקנשטיין", 1931. "המומיה", 1932. "קינג קונג", 1933 מדיה וקבצים בנושא סרט מפלצות בוויקישיתוף דרקולה (1931), באתר סרטים דניס ויטצ'בסקי, מפלצות בע"מ, באתר Time Out תל אביב, 18 במאי 2014 אורון שמיר, ‏חמשת סרטי המפלצות הגדולים ביותר על פי סריטה, באתר "סריטה", 14 במאי 2014 דני לרנר, ‏ביקורת "המומיה": טום קרוז אבוד על המסך, בעיתון מקור ראשון, 17 ביוני 2017
גביע המדינה בכדורגל 2018/2019

גביע המדינה בכדורגל לעונת 2018/2019 היא התחרות ה-80 מאז היווסדה וה-66 מאז קום מדינת ישראל. משחקי התחרות החלו ב-1 בספטמבר 2018, ומשחק הגמר נערך ב-15 במאי 2019 באצטדיון סמי עופר והסתיים בניצחון של בני יהודה תל אביב על מכבי נתניה לאחר הארכה בדו-קרב בעיטות הכרעה. זו הזכייה הרביעית של בני יהודה בגביע, והפעם השלישית בה זכתה לאחר בבעיטות הכרעה, כאשר גם בפעמיים הקודמות בהן זכתה בגביע (ב-1981 וב-2017) הוכרע משחק הגמר בפנדלים. בסיבוב הראשון עד הרביעי משתתפות קבוצות מליגה ב' וליגה ג' ליגה ב' צפון א' ליגה ב' צפון ב' ליגה ב' דרום א' ליגה ב' דרום ב' ליגה ג' גליל עליון ליגה ג' גליל תחתון ליגה ג' יזרעאל ליגה ג' שומרון ליגה ג' שרון ליגה ג' תל אביב ליגה ג' מרכז ליגה ג' דרום בשלב זה משתתפות קבוצות ליגה א' ומתמודדות ביניהן לפי חלוקה למחוזות צפון ודרום (בסוגריים מצוינת הליגה בה משחקת הקבוצה) הסיבוב בהשתתפות המעפילות מן הסיבוב השישי וכן 12 קבוצות מהליגה הלאומית (4 הקבוצות הנוספות מהלאומית מעפילות אוטומטית לסיבוב השמיני לפי הגרלה) הסיבוב בהשתתפות 14 המעפילות מן הסיבוב השביעי, 4 קבוצות מהליגה הלאומית שהעפילו אוטומטית וכל 14 קבוצות ליגת העל אל משחקי שמינית הגמר העפילו 16 הקבוצות שניצחו בסיבוב ח' אל רבע הגמר העפילו 8 הקבוצות שינצחו בשמינית הגמר. התקיימו שני סיבובים, ב-6 וב-27 בפברואר. משחקי חצי הגמר התקיימו ב-2 באפריל (בין מכבי נתניה להפועל חדרה) וב-3 באפריל (בין מכבי תל אביב לבני יהודה). ערך מורחב – גמר גביע המדינה בכדורגל 2019 גביע המדינה בכדורגל נשים 2018/2019 גביע הטוטו 2018/2019 עונת 2018/2019 בגביע המדינה, באתר ההתאחדות לכדורגל בישראל
היילו (להקת בנים)

HALO או בעברית היילו (הנגול: 헤일로; קיצור של Hexagon of Absolute Light and Organization או בעברית משושה של אור וסדר אבסולוטיים) הייתה להקת בנים דרום קוריאנית אשר הוקמה על ידי Histar Entertainment שבסיאול, קוריאה הדרומית. הקבוצה מנתה שישה חברים: דינו, אינהאנג, אואון, ג'איונג, היצ'ון, ויונדונג. הלהקה הופיעה לראשונה באופן רשמי ב-26 ביוני 2014, עם הסינגל "Fever", והתפרקה ב-8 במאי 2019. הם הופיעו בישראל בשנת 2018 דינו (הנגול: 디노) אינהאנג (인행) אואון (오운) ג'איונג (재용) היצ'ון (희천) יונדונג (윤동) פנדום הלהקה נקרא 헤브 שזה ראשי תיבות של [헤일로 [HALO ו-[러브 [LOVE. באנגלית זה יהיה HALOVE, שילוב בין HALO ו-LOVE. כמו כן, 헤브 מבוטא ונשמע כמו המילה האנגלית "HAVE" שתרגומה הוא "יש; להחזיק ברשות", משמעות הדבר היא שלמעריצי היילו, הלוא הם היילוב, "יש" את היילו. [2] [3] [4] צבעי הפנדום הרשמיים הם Pantone 628C ,Pantone 2717 והצבע True Blue. בכנס הבינלאומי, K-pop World Festival שנערך ב-18 ביולי, היילו השתתפו כאמנים אורחים והופיעו. [16] (אורכב 14.08.2018 בארכיון Wayback Machine) [17] [18] במהלך שהותם בישראל כאורחים בכנס Kpop World Festival, היילו צילמו קליפ בישראל לשיר שלהם Travel Boy. בקליפ ניתן לראות את חופי העיר הרצליה, ואף את כר הדשא של השגרירות הקוריאנית בישראל. [19] HALO European Tour 2018 "Here I Am" בתאריך 18/7, היילו הופיעו בישראל כאמנים אורחים בכנס K-pop World Festival לשנת 2018. [20] (אורכב 14.08.2018 בארכיון Wayback Machine) [21] [22] בתאריך 28/7 לשנת 2018, היילו הופיעו בקונצרט הראשון שלהם HALO "HAVE A GOOD TIME CONCERT" in SEOUL 2018, בסיאול שבקוריאה. [23] [24] בתאריכים 5/10 6/10 ו־7/10 לשנת 2018, היילו הופיעו ברצץ כחלק מהקונצרט שלהם「HALO PREMIUM CONCERT in OSAKA」באוסקה שביפן. [25] בתאריך 25/12 לשנת 2018, היילו הופיעו בקונצרט שלהם 「HAVE A GOOD TIME CONCERT in JAPAN」, בטוקיו שביפן. ב-11 ביוני, הסוכנות של היילו הודיעה רשמית שחבר הלהקה דינו יתגייס לצבא קוריאה הדרומית ב-28 ביולי. [26] [27] [28] מדיה וקבצים בנושא היילו בוויקישיתוף אתר האינטרנט הרשמי של היילו היילו, ברשת החברתית פייסבוק היילו, ברשת החברתית אקס (טוויטר) היילו, סרטונים בערוץ היוטיוב היילו, באתר MusicBrainz (באנגלית) היילו, באתר בילבורד (באנגלית) הפאנקפה הרשמי של היילו ערוץ היוטיוב הרשמי של היילו. חשבון הטוויטר הרשמי של היילו. חשבון הטוויטר היפני הרשמי של היילו. חשבון הטוויטר הרשמי של חברי להקת היילו. דף הפייסבוק הרשמי של היילו. חשבון האינסטגרם היפני הרשמי של היילו. חשבון האינסטגרם הרשמי של היילו. חשבון האינסטגרם הרשמי של אואון. חשבון האינסטגרם הרשמי של ג'איונג. חשבון האינסטגרם הרשמי של היצ'ון. חשבון האינסטגרם הרשמי של יונדונג. חשבון האינסטגרם הרשמי של אינהאנג. "신인그룹 헤일로, 단체 티저 공개 '체온이 뜨거워'" (בקוריאנית). Ten Asia. "헤일로 프로필" (בקוריאנית). Naver. Travel Boy
גרטל (פירושונים)

האם התכוונתם ל... גרטל – חגורה שנהוג לחגור בזמן תפילה שם חיבה לשם הפרטי גרטה הנזל וגרטל – אגדת ילדים של האחים גרים גרטל & הנזל (Gretel & Hansel) – סרט אימה משנת 2020 גרטל הפיקחית – מעשייה של האחים גרים שם משפחה אשכנזי ממקור גרמני (Gertel) אישים משה גרטל – שחיין ושדר ספורט ישראלי רותם גרטל – שחיינית ישראלית
רובר SD1

רובר SD1 (באנגלית: Rover SD1) היא מכונית סלון, בתצורת האצ'בק, מתוצרת יצרנית הרכב הבריטית, רובר אשר יוצרה בין השנים 1972–1976. סך הכול יוצרו 303,345 יחידות. 5 דלתות - הצ'בק 5 דלתות - סטיישן מנועי בנזין מנועי דיזל (טורבו דיזל) "Rover 2000" "Rover 2300" "Rover 2300 S" "Rover 2300 SE" "Rover 2400 SD Turbo" "Rover 2600" "Rover 2600 S" "Rover 2600 SE" "Rover 2600 Vanden Plas" "Rover 3500" "Rover 3500 SE" "Rover 3500 Vanden Plas" "Rover 3500 Vanden Plas EFi" "Rover V8-S" "Rover Vitesse" "רובר SD1" "רובר SD1" דגם "3500" "רובר SD1" דגם "3500", שנת 1986 "רובר SD1" "רובר SD1", שנת 1981 "רובר SD1" "רובר SD1" "רובר SD1" "רובר SD1" - סטיישן, שנת 1975 "רובר SD1" - סטיישן, שנת 1975 "רובר SD1" - סטיישן, שנת 1977 "רובר SD1" - מבט לתא הנהג "רובר SD1" דגם "2300" - מבט למנוע 6 הצילינדרים, 2,300 סמ"ק "רובר SD1" - ניידת משטרה במחוז וסט מידלנדס הממוקם באזור מערב המידלנדס באנגליה רובר דגמי "רובר SD1" - תמונות רובר - אוסטרליה (Rover SD1 Australia) (roversd1australia) מועדון "רובר SD1" (roversd1club.net/home) מדיה וקבצים בנושא רובר SD1 בוויקישיתוף רובר SD1, סרטון באתר יוטיוב רובר SD1, סרטון באתר יוטיוב Andrew B Roberts, ‏Rover SD1 at 40: the right car made by the wrong company, The Telegraph, 20 September 2016 "רובר SD1" autoclassics.com/posts/buyer-guides/rover-sd1-buying-guide "רובר SD1" - הסיפור המלא amazon.com/Rover-SD1-1976-1986-Europa-Militaria דגמי "רובר SD1" classics.honestjohn.co.uk/reviews/rover/sd1 "רובר SD1" independent.co.uk/life-style/motoring/features/rover-sd1 "רובר SD1" דגם "2600" roversd1australia.com/wp-content/uploads/2011/11/Rover-2600-Leyland-South-Africa-Brochure דגם "רובר SD1" מודל "3500" web.archive.org/web/20140117193015 דגם "רובר SD1" מודל "3500" classiccars4sale.net/classic-car-review/c2c-rover-sdi